b'\n_START_ARTICLE_\nUrad 121\n_START_PARAGRAPH_\nUrad 121 (ang. Bureau 121) je severnokorejska agencija za kibernetsko vojskovanje, ki je del Generalnega Urada za izvidni\xc5\xa1tvo severnokorejske vojske, ki je bil ustanovljen leta 1998. Urad 121 je pristojen za usposabljanje, zbiranje obve\xc5\xa1\xc4\x8devalnih in zaupnih podatkov, infiltriranje Ju\xc5\xbene Koreje, Japonske ter Zdru\xc5\xbeenih dr\xc5\xbeav Amerike in vzpostavitev podzemnih politi\xc4\x8dnih strank, ki so osredoto\xc4\x8dene na podpihovanje nemirov in revolucijo. Po poro\xc4\x8dilih strokovnjakov, naj bi Urad 121 izvedel ve\xc4\x8d napadov na voja\xc5\xa1ki sistem ZDA, kot katerekoli druge voja\xc5\xa1ke hekerske enote, ki so dr\xc5\xbeavno podprte (vklju\xc4\x8dno s Kitajsko in Rusijo). Severna Koreja ima tudi dogovor z Iranom za kibernetsko vojno dejavnost.\n_START_SECTION_\nOsebje\n_START_PARAGRAPH_\nPo poro\xc4\x8dilih medijske hi\xc5\xa1e Reuters, Urad 121 sestavljajo najbolj talentirani ra\xc4\x8dunalni\xc5\xa1ki tehniki Severne Koreje, katere vodi Korejska vojska. \xc4\x8ceprav dr\xc5\xbeavljani Severne Koreje ne morejo prosto dostopati do interneta, je Jong-un kibernetske napade imenoval \xc4\x8darobno oro\xc5\xbeje, ki omogo\xc4\x8da krute napade proti Ju\xc5\xbeni Koreji. Po podatkih pribe\xc5\xbenika Urada 121, naj bi ta imel vsaj 1 800 ra\xc4\x8dunalni\xc5\xa1kih specialistov, kateri so bili specifi\xc4\x8dno izbrani diplomanti avtomatike Kim II-sung Univerze. Medtem, ko so specialisti Urada 121 razpr\xc5\xa1eni po celem svetu, imajo njihove dru\xc5\xbeine posebne privilegije na doma\xc4\x8dem ozemlju.\n_START_SECTION_\nTar\xc4\x8de in metode\n_START_PARAGRAPH_\nV poro\xc4\x8dilu, ki ga je objavil Hewlett Packard avgusta 2014, je Urad 121 opisan kot razvpita severnokorejska voja\xc5\xa1ka skupina, popolnoma sposobna za izvajanje kibernetskih napadov, vdor v ra\xc4\x8dunalni\xc5\xa1ka in mobilna omre\xc5\xbeja, sejanje ra\xc4\x8dunalni\xc5\xa1kih virusov in ustvarjanje motenj v navigacijskih sistemih. Urad 121 naj bi severni Koreji zagotavljal strate\xc5\xa1ko prednost, saj izhodni napadi nimajo omejenega dosega, medtem ko ga vhodni napadi imajo._NEWLINE_Dejavnost agencije je pri\xc5\xa1la v javnost decembra 2014, ko je Sony Pictures odpovedal premiero filma Intervju z razlogom, da so jim vdrli v ra\xc4\x8dunalnike. Jeh Johnson, ki je zaposlen v agenciji za domovinsko varnost ZDA je izjavil, da je napad na Sony zelo resen, ne le za posameznike in podjetja temve\xc4\x8d tudi temeljne svobo\xc5\xa1\xc4\x8dine, ki jih u\xc5\xbeivajo v dr\xc5\xbeavi. Napada ni \xc5\xbeelel ozna\xc4\x8diti s terorizmom. Urad 121 so obto\xc5\xbeili za kibernetske kr\xc5\xa1itve, vendar je Severna Koreja zanikala obto\xc5\xbebe._NEWLINE_Veliko dejavnosti agencije pa je usmerjeno na Ju\xc5\xbeno Korejo. Pred napadom na Sony, je Severna Koreja pritrdila, da so vdrli v ve\xc4\x8d kot 30 000 osebnih ra\xc4\x8dunalnikov v Ju\xc5\xbeni Koreji, kar je pustilo posledice na bankah, medijskih agencijah in celo na uradni strani predsednice Ju\xc5\xbene Koreje Park Geun-hye. V letu 2011 pa naj bi ju\xc5\xbenokorejska policija zasa\xc4\x8dila pribe\xc5\xbenika Urada 121 z mobilno aplikacijo Lineage, preko katere lahko ogromno \xc5\xa1tevilo priigranih to\xc4\x8dk prodaja\xc5\xa1 na spletu. Prav tako, pa je bila Severna Koreja odgovorna za vdor v ve\xc4\x8d tiso\xc4\x8d pametnih telefonov leta 2013, z mobilno igro, ki je kro\xc5\xbeila po Ju\xc5\xbeni Koreji. Igra naj bi imela isti sistem, kot aplikacija Lineage, z njo pa naj bi Severna Koreja pokradla milijone. Za oba napada pa naj bi bila kriva DarkSeoul Tolpa, katero zastopa ra\xc4\x8dunalni\xc5\xa1ka varnostna agencija Symentec._NEWLINE_Ameri\xc5\xa1ki vladni organi menijo, da je Severna Koreja dovolj zmogljiva, mo\xc4\x8dna in odgovorna za ve\xc4\x8d zlonamernih kibernetskih aktivnosti vse od leta 2009 naprej. Ker agencija deluje po celem svetu, naj bi bila domnevna lokacija manj\xc5\xa1e enote urada 121 v Chilbosan Hotel v Shenyang, Kitajska._NEWLINE_Ju\xc5\xbena Koreja je \xc5\xbee ve\xc4\x8dkrat obto\xc5\xbeila Urad 121 za opravljanje GPS motenj. Najnovej\xc5\xa1i primer motenj se je zgodil 1. aprila 2016.'